Pervigilium Veneris
"Pervigilium Veneris" est carmen saeculo fere IV p.C.n. Latine scriptum, quod sine nomine auctoris in duobus libris manu scriptis mediaevalibus servatur. 93 versus habet tetrametros trochaicos catalecticos, inter quos saepe repetitur: Cras amet qui numquam amavit, quique amavit cras amet! Carmen enim compositum esse praetenditur, mense Aprili ineunte, pervigilio seu sacro deae Veneris iuxta Hyblam Siciliae celebraturo. Versus ultimus incertitudinem poetae admittit, qui de cantu lusciniae ait: Illa cantat; nos tacemus; quando ver venit meum?